section_heading: Povijest
paragraph_text: Nakon izgradnje 1878. godine, zgrada je služila u vojne svrhe kao vojarna za austro-ugarsko pješaštvo. Nakon završetka rata u njezine prostorije je uselila tvornica duhana, te tiskara. U Drugome svjetskom ratu sjeverni dio zgrade stradao je u bombardiranju, a na tom je mjestu izgrađena 1956. godine nova stambeno-poslovna zgrada prema Ostrogovićevu projektu Objekt novih stanova VP (vojne pošte) Pula. Zapadno i istočno krilo, sada odvojene zgrade, postale se prostori za tvornicu tekstila (Arena trikotaža) u zapadnom dijelu, te za Gradsku knjižnicu i Muzej suvremene umjetnosti Istre u istočnom dijelu (tzv. Stara tiskara).